**Hrvatski jezik (28. svibnja 2020.)**

**Božidar Prosenjak: Najdraži gol**

**- interpretacija književnoga teksta**

ROK ZA IZVRŠAVANJE ZADATKA: petak (29. 5.), do 15 sati

**Zadatak i upute za rad:**

* Dragi šestaši, jučer ste čitali jako lijep tekst naslovljen ***Najdraži gol*** koji je napisao poznati hrvatski pisac Božidar Prosenjak. Čitajući tekst, upoznali ste jednog dobrog i velikodušnog dječaka Marina koji je, kako bi usrećio drugoga dječaka, žrtvovao svoju slavu i uspjeh.
* Marin nas svojim postupcima može mnogočemu naučiti te biti uzor i malima i velikima kako treba s drugima suosjećati i pomagati im.
* Vaš današnji zadatak bit će posvećen upravo Marinu te njegovim lijepim osobinama, postupcima i osjećajima koji su ga ispunili nakon jednog jednostavnog, ali velikog čina dobrote.
* Napravit ćete karakterizaciju njegova lika – to ćete učiniti tako što ćete prepoznati i imenovati sve osobine koje prepoznajete iz njegovih postupaka, a osim njegovih osobina, prepoznat ćete i imenovati osjećaje koje je proživio u cijeloj priči.

U tome će vam pomoći predložak koji se nalazi na sljedećoj stranici ovoga dokumenta (*Nastavni listić 1*) – taj ćete predložak nacrtati u svojoj bilježnici ili, ako imate mogućnost, možete ga isprintati pa zalijepiti u bilježnicu. Oko crteža dječaka u oblačiće upisivat ćete njegove osobine i osjećaje, a za svaku osobinu i osjećaj pronaći ćete citat iz teksta kojim ćete to oprimjeriti te također zapisati. Ne morate točno ovakvim redoslijedom oblačiće napraviti oko crteža, to je samo moj prijedlog – vi možete izmiješati oblačiće s osobinama i osjećajima, a možete ih napraviti/napisati i više od šest.

* Kao što vidite, još jednom ćete morati pročitati priču ***Najdraži gol*** u svojoj čitanci kako biste detaljno proučili Marinove osobine i osjećaje te kako biste mogli pronaći citate kojima ćete dokazati svoju karakterizaciju.
* Fotografije karakterizacije dječaka Marina šaljite mi privatnom porukom na yammer.

*Nastavni listić 1* – Karakterizacija dječaka Marina

citat iz teksta

citat iz teksta

citat iz teksta

citat iz teksta

citat iz teksta

citat iz teksta

